Πρωτάθλημα ΠΟΕΠΑ

Το Πρωτάθλημα ΠΟΕΠΑ ήταν ένα τοπικό, ποδοσφαιρικό πρωτάθλημα που διεξαγόταν στις επαρχίες Αμμοχώστου και Λάρνακας της Κύπρου. Διοργανωνόταν από την Ποδοσφαιρική Ομοσπονδία Ελεύθερης Περιοχής Αμμοχώστου (ΠΟΕΠΑ) από το 1975 μέχρι και το 2015. Στο πρωτάθλημα αυτό συμμετέχουν ομάδες μέλη της ΠΟΕΠΑ. Αποτελούσε ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθοριζόταν η ομάδα που θα εκπροσωπούσε την ΠΟΕΠΑ στο Πρωτάθλημα Πρωταθλητριών ΣΤΟΚ και οι ομάδες της ΠΟΕΠΑ που θα συμμετείχαν στο Πρωτάθλημα Ένταξης ΣΤΟΚ, μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το πρωτάθλημα ΠΟΕΠΑ βρισκόταν στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

Δομή 
Διεξαγόταν πρωτάθλημα δύο γύρων, όπου η κάθε ομάδα αντιμετώπιζε όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετείχε στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετείχαν (αν το επιθυμούσαν) στο Πρωτάθλημα Ένταξης ΣΤΟΚ.

Οι πρωταθλήτριες ομάδες 
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Πολυνίκης ομάδα του θεσμού είναι ο Ευαγόρας Αυγόρου με 10 κατακτήσεις.

Κατακτήσεις ανά ομάδα

Δείτε επίσης 
 Ποδόσφαιρο στην Κύπρο
 Σύστημα ποδοσφαιρικών πρωταθλημάτων Κύπρου
 Κύπελλο ΠΟΕΠΑ

Πρωτάθλημα ΠΟΕΠΑ
Ποδοσφαιρικές διοργανώσεις Κύπρου